Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 795/2008

**622a**

# **S p o l o č n á s p r á v a**

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov** (tlač **622**)

**v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre hospodársku politiku ako gestorský (ďalej len „gestorský výbor“) k návrhu poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov(tlač **622**) v druhom čítaní v súlade s § 79 zákona NR SR č. 350/1996 Z. z. o rokovacom poriadku Národnej rady Slovenskej republiky (ďalej len „rokovací poriadok“) podáva Národnej rade Slovenskej republiky spoločnú správu výborov.

**I.**

Národná rada Slovenskej republiky uznesením č. 839 z 15. mája 2008 pridelila návrh poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov(tlač **622**) na prerokovanie v druhom čítaní vo výboroch do 16. júna 2008 a v gestorskom výbore do 17. júna 2008:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodársku politiku.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

O predloženom návrhu zákonarokovali výbory nasledovne:

* Ústavnoprávny výbor Národnej rady Slovenskej republiky rokoval o návrhu 11. júna 2008 a neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov.
* Výbor Národnej rady Slovenskej republiky pre hospodársku politiku uznesením č. 357 z 10. júna 2008 odporučil návrh schváliť.

**IV.**

Z uznesenia Výboru Národnej rady Slovenskej republiky pre hospodársku politiku pod bodom III tejto správy vyplývajú tieto pozmeňujúce návrhy a doplňujúce návrhy:

1. K čl. I 2. bod

V § 2 ods. 4 sa slovo „užívať“ nahrádza slovom „spravovať“.

Ide o legislatívno-technickú pripomienku, ktorej účelom je zosúladenie s pojmom používaným v zákone č. 278/1993 Z. z. o správe majetku štátu v znení neskorších predpisov.

Výbor NR SR pre hospodársku politiku

***Gestorský výbor odporúča schváliť***

1. K čl. I 2. bod

V § 2 ods. 4 na konci, ako aj v texte k poznámke pod čiarou sa odkaz „1“ mení na odkaz „1a“ a vypúšťa sa posledná veta „Doterajší odkaz 1 sa označuje ako odkaz 1a“.

Legislatívno-technická pripomienka. Nie je dôvod k prečíslovaniu už existujúceho odkazu 1, ak sa zároveň nenavrhuje rovnaká legislatívno-technická zmena v označení príslušnej poznámky.

Výbor NR SR pre hospodársku politiku

***Gestorský výbor odporúča schváliť***

1. K čl. I

Za 6. bod. v čl. I sa vkladá nový 7. bod, ktorý znie:

„7. Nadpis šiestej časti znie:

„PRECHODNÉ, SPOLOČNÉ A ZÁVEREČNÉ USTANOVENIA“.“

Nasledujúce body sa primerane prečíslujú.

Legislatívno-technická pripomienka. Zmena nadpisu, vzhľadom na doplnenie zákona o § 17a.

Výbor NR SR pre hospodársku politiku

***Gestorský výbor odporúča schváliť***

1. K čl. II

Slová „1. február“ sa nahrádzajú slovami „1. september“.

Vzhľadom na priebeh legislatívneho konania a na zabezpečenie minimálnej legisvakančnej doby je potrebné posunúť účinnosť zákona.

Výbor NR SR pre hospodársku politiku

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 4**  hlasovať spoločne s odporúčaním **s c h v á l i ť.**

**V.**

Gestorský výbor na základe stanoviska Výboru Národnej rady Slovenskej republiky pre hospodársku politiku k návrhu poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov(tlač **622**) vyjadrených v jeho uznesení uvedenom pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm. f) a § 83 rokovacieho poriadku

**odporúča Národnej rade Slovenskej republiky**

návrh poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov

**s c h v á l i ť** v znení schválených pozmeňujúcich a doplňujúcich návrhov uvedených v tejto správe.

Spoločná správa výborov Národnej rady Slovenskej republiky o prerokovaní návrhu poslancov Národnej rady Slovenskej republiky Maroša Kondróta, Jána Chrbeta a Milana Urbániho na vydanie zákona, ktorým sa mení a dopĺňa zákon Slovenskej národnej rady č. 9/1992 Zb. o obchodných a priemyselných komorách v znení neskorších predpisov(tlač **622**) v druhom čítaní bola schválená uznesením č. 369 zo 17. júna 2008. Súčasne výbor poveril spravodajcu výborov predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku.

Bratislava 17. júna 2008

Maroš **K o n d r ó t, v.r.**

predseda Výboru NR SR pre

hospodársku politiku